ส่วนที่ 1

ข้อมูลสรุป (Executive Summary)

ในปี 2548 การผลิตน้ำมันปาล์มดิบของประเทศอยู่ที่ 784,000 ตัน ปรับตัวลดลงจากปีก่อน 4%
คิดเป็นปริมาณน้ำมันปาล์มดิบประมาณ 37,000 ตัน โดยอัตราการบริโภคของประเทศอยู่ที่ 766,000
ตัน ปรับตัวสูงขึ้นจากปีก่อน 7% โดยในปี 2548
ปัจจัยที่มีผลกระทบต่อภาคอุตสาหกรรมน้ำมันปาล์มของประเทศยังคงเป็นปัจจัยของน้ำมันลักลอบ
และการใช้น้ำมันผ่านแดน (Transit) เข้ามามีผลกระทบต่ออุตสาหกรรม โดยประมาณการปริมาณ
Stock น้ำมันปาล์มดิบในประเทศ ณ สิ้นปี 2548 อยู่ในระดับ 104,000 ตัน ปรับลดลงจาก Stock
คงเหลือของสิ้นปีก่อนที่ 31% โดยปริมาณดังกล่าวคิดเป็นการบริโภคจริงภายในประเทศเฉลี่ยที่ 2
เดือน

สภาวะราคาผลปาล์มสดภายในประเทศ ปี 2548 เป็นปีที่ราคารับซื้อมีความผันผวน ด้วยปัจจัยแล้ง
และการแข่งขันการซื้อผลปาล์มของโรงสกัด ส่งผลให้ราคาผลปาล์มสดในท้องตลาดในปี 2548
เป็นปีที่เกษตรกรได้รับราคาผลปาล์มเฉลี่ยต่อไร่ในการเพาะปลูกที่ดี โดยราคาเฉลี่ยของปี 2548
อยู่ที่ 2.97 บาทต่อกิโลกรัม ปรับตัวลดลงจากปีก่อนอยู่ 12% แต่เมื่อเทียบราคาเฉลี่ย 3 ปีก่อนหน้า
ที่ 2.70 บาทต่อกิโลกรัม พบว่าราคาเฉลี่ยของปี 2548 ปรับตัวสูงขึ้น 10%
ส่งผลต่อโรงงานสกัดและโรงกลั่นน้ำมันปาล์มได้รับผลกระทบต่อต้นทุนการแปรรูป

ในส่วนของสภาวะราคาน้ำมันปาล์มดิบระหว่างไทยและมาเลเซีย ในปี 2548
มีความแตกต่างกันเฉลี่ยที่ 2.11 บาท/กิโลกรัม เมื่อเปรียบเทียบจากปี 2547 ปรับตัวลดลง 31%
ส่งผลให้ราคาระหว่างไทย–มาเลเซีย มีความใกล้เคียงกันมากขึ้นจากปีก่อน
โดยช่วงราคาเฉลี่ยที่ต่างกันมากที่สุดภายในปี 2548 อยู่ที่ 4.22 บาท ในเดือนกรกฎาคม
ซึ่งเป็นช่วงที่ราคารับซื้อผลปาล์มสดในประเทศปรับตัวสูงสุดของปี
ขณะที่ช่วงราคาที่มีความต่างใกล้เคียงกันมากที่สุดภายในปี 2549 อยู่ที่ 0.56 บาท
ในเดือนกุมภาพันธ์ ซึ่งเป็นช่วงที่ราคารับซื้อผลปาล์มเฉลี่ยในประเทศปรับตัวลดลง

สถานะของ บริษัท ชุมพรอุตสาหกรรมน้ำมันปาล์ม จำกัด (มหาชน) ในปี 2548 เป็นปีที่บริษัทฯ
ประสบปัญหาด้านการแข่งขันที่เข้มข้นภายในประเทศ
โดยผู้ประกอบการทุกรายต่างได้รับผลกระทบร่วมกัน จากการมีน้ำมันลักลอบเข้าประเทศ โดยในปี
2548 บริษัทฯ มีส่วนแบ่งทางการตลาดที่ 12.57% จากการผลิตคิดเป็น CPO ที่ 97,000 ตัน
โดยการผลิตของบริษัทฯ ในปีนี้มีปริมาณใกล้เคียงกับปีก่อน
แต่ส่วนแบ่งตลาดปรับตัวลดลงจากปีก่อนเล็กน้อยจากที่ได้ส่วนแบ่งอยู่ที่ 14%
สาเหตุมีหลักมาจากการเพิ่มขึ้นของการบริโภคภายในประเทศที่ปรับตัวขึ้น 5.8% จากปีก่อน
ส่งผลให้ส่วนแบ่งตลาดปรับตัวลดลงในขณะที่ปริมาณการผลิตของบริษัทคงที่ในขณะที่อีกปัจจัยหนึ่งของการส่งผลให้ส่วนแบ่งตลาดของบริษัทปรับตัวลดลง
เนื่องจากแผนการเดินเครื่องจักรของโรงงานแห่งใหม่มีการเลื่อนระยะเวลาการเดินเครื่องออกไป
กอปรกับเครื่องจักรตัวเดิมต้องเข้าสู่ช่วงของการบำรุงรักษาจึงส่งผลให้กำลังการผลิตปรับตัวลดลงในปี
2548

ในปี 2549 บริษัท ชุมพรอุตสาหกรรมน้ำมันปาล์ม จำกัด (มหาชน) คาดการณ์ว่า
จากแผนการเดินเครื่องของโรงงานใหม่ประสานกับโรงงานเดิมที่ทำการบำรุงรักษาอย่างสมบูรณ์นั้น
ประมาณการว่า บริษัทฯ สามารถผลิตน้ำมันปาล์มคิดเป็น CPO ที่ 168,000 ตัน
หรือคิดเป็นส่วนแบ่งตลาดที่ 21% จากปริมาณ CPO Consumption
ที่เพิ่มขึ้นจากการเจริญเติบโตทางเศรษฐกิจของประเทศที่ 4.5% ตามการประเมินของสภาพัฒน์ฯ
ที่ปริมาณ 800,000 ตัน รวมไปถึงการจัดวางกลยุทธ์ที่เพิ่มประสิทธิภาพการควบคุมดูแลลูกค้ามากขึ้น

โดยในปี 2549 ทางบริษัทฯ ได้มีการแบ่งกลุ่มธุรกิจออกเป็น 4
กลุ่มหลักตามลักษณะของผู้ใช้ผลิตภัณฑ์และเพื่อเข้าทำตลาดได้อย่างเหมาะสมเป็นไปตามเป้าหมายที่ปรับตัวสูงขึ้นของการผลิต
โดยแบ่งเป็น

1. กลุ่มตลาดสินค้าอุตสาหกรรม

2. กลุ่มตลาดสินค้าแบ่งบรรจุ

3. กลุ่มตลาดสินค้า Consumer

4. กลุ่มตลาดสินค้าส่งออก

ซึ่งยังผลให้การบริหารงานเกิดความสะดวกและมีความคล่องตัวมากขึ้นตามพฤติกรรมของแต่ล่ะกลุ่มธุรกิจ